钦定古今图书集成/理学汇编/文学典/第080卷 > 严执中
## 钦定古今图书集成/理学汇编/文学典/第080卷 > 严执中

按《江西通志》：“执中，泰和人。以累举得官，调洪州新建
簿。时丞相赵公鼎、参政李公光相继帅江西，皆力荐
之，而执中毅然请老。既得请，遂放意文字间，笺经勘
史，朱铅不去手，为讲说训其子侄，里中士争趋之。曾
与玉溪老人萧瓌、松菊老人刘敏求、楞严居士刘岳
申、文溪翁曾邦荣为五老之集，至今言乡先生者归”
焉。